पारदर्शिता (प्रकाश)

प्रकाशिकी में पारदर्शिता पदार्थों का वह गुण है जिसमे वह प्रकाश को स्वंय से पार जाने की अनुमति देते हैं। इसका विपरीत गुण अपारदर्शिता है। पारदर्शी वस्तुएं स्पष्ट होती हैं और उनके माध्यम से देखा जा सकता है। अर्धपारदर्शी (ट्रान्सल्युसेन्ट्) पदार्थ वो होते है जिनके माध्यम से प्रकाश गुजर तो जाता है पर साथ ही उसका विसरण भी हो जाता है इसलिए प्रकाश का इनके माध्यम से पार हो जाने के बावजूद इनके आर पार देखा नहीं जा सकता।